cyanic-selkie/wikianc huggingface dataset:
ஸ்டீவ் மெக்குரி
ஸ்டீவ் மெக்குரி (ஆங்கிலம்: Steve McCurry) அமெரிக்காவைச் சார்ந்த புகைப்பட நிபுணர். இவர் 1950 ஆம் வருடம் பிப்ரவரி மாதம் 24 ஆம் தியதி பிறந்தவர், இவரது ஆப்கான் பெண் புகைப்படம் மிகவும் புகழ் பெற்றது. இப்புகைப்படம் நேஷனல் ஜியாகிரபிக் இதழில் வெளியானது. நேஷனல் ஜியோகிராஃபிக் நிறுவனத்திற்கான பல பணிகளை புகைப்படம் எடுத்துள்ளார் மற்றும் 1986 முதல் மேக்னம் புகைப்படங்களின் (Magnum Photos) உறுப்பினராக இருந்து வருகிறார். [1]
வாழ்க்கை
இவர் அமெரிக்காவின் பென்சில்வேனியா மாகாணத்தில் பிறந்தவர். 1974 ஆம் வருடம் நாடகக் கலைப் (theater arts) படிப்பில் பட்டம் பெற்றார். 1980 ஆம் வருடம் ராபர்ட் கோபா தங்க விருதைப் பெற்றார்.
மேற்கோள்கள்
பகுப்பு:கலைஞர்கள் பகுப்பு:1950 பிறப்புகள் பகுப்பு:வாழும் நபர்கள்
லியுதேத்தியம் பாசுபைடு
இயற்பியல் பண்புகள்
F m3m என்ற இடக்குழுவில் a = 0.5533 nm, Z = 4 என்ற அலகுக் கூடுகளுடன் கருப்பு நிறத்தில் கனசதுரப் படிகங்களாக லியுத்தேத்தியம் பாசுபைடு உருவாகிறது. காற்றில் நிலைப்புத்தன்மையுடன் உள்ளது. தண்ணீரில் கரையாது. நைட்ரிக் அமிலத்துடன் தீவிரமாக வினைபுரிகிறது.
பயன்கள்
சீரொளி இருமுனையங்களில், உயர் அலைவரிசை பயன்பாடுகளில், உயர் மின்னளவுகளில் இது குறைக்கடத்தியாகப் பயன்படுகிறது. கதிர்வீச்சை உறிஞ்சும் திறன் காரணமாக காமா கதிர்வீச்சு கண்டறியும் கருவிகளிலும் இது பயன்படுத்தப்படுகிறது.
மேற்கோள்கள்
பகுப்பு:பாசுபைடுகள் பகுப்பு:லியுதேத்தியம் சேர்மங்கள் பகுப்பு:குறைக்கடத்திகள்
பகிரப்பட்ட பிரபஞ்சம்
பகிரப்பட்ட பிரபஞ்சம் அல்லது பகிரப்பட்ட உலகம் என்பது ஒரு கற்பனைப் பிரபஞ்சத்தின் ஆக்கப்பூர்வமான படைப்புகளின் தொகுப்பாகும், அங்கு ஒன்றுக்கும் மேற்பட்ட எழுத்தாளர்கள் அல்லது கலைஞர்களால் தனித்து நிற்கக்கூடிய ஒரு படைப்பிற்குப் பங்களிக்கின்றது. இந்த பிரபஞ்சம் அறிவியல் புனைவு போன்ற வகையில் உருவாக்கப்படுகின்றது. இந்த பகிரப்பட்ட பிரபஞ்சம் என்ற சொல் வரைகதை புத்தக வெளியீட்டாளரால் உருவாக்கப்பட்ட ஒட்டுமொத்த சூழலைப் பிரதிபலிக்க பயன்படுத்தப்படும் சொல் ஆகும்.
மேற்கோள்கள்
பகுப்பு:புனைவு
ராபர்ட் கோபா தங்க விருது
ராபர்ட் கோபா தங்க விருது (ஆங்கிலம்: The Robert Capa Gold Medal) பிரசுரமான சிறந்த புகைப்படத்திற்கு வழங்கப்படும் விருது ஆகும். இவ்விருது வருடம் தோறும் ஓவர்சீஸ் பிரஸ் கிளப் ஆஃப் அமெரிக்கா ( Overseas Press Club of America -OPC) என்ற அமைப்பால் வழங்கப்படுகிறது. ராபர்ட் கோபா எனும் புகைப்பட நிபுணரை கவுரவிக்கும் பொருட்டு இவ்விருது அளிக்கப்பட்டு வருகிறது. ஹோவார்ட் செளரெக் இவ்விருதை முதலில் பெற்ற புகைப்பட நிபுணர் ஆவார். இவ்விருது 1955 ஆம் ஆண்டு முதல் வழங்கப்பட்டு வருகிறது.
ஏ. ஜீ. கிறிப்பால் சிங்
'''ஏ. ஜீ. கிறிப்பால் சிங்' (A.G. Kripal Singh'', பிறப்பு: ஆகத்து 6. 1933, இறப்பு: சூலை 22 1987) இந்தியத் இந்தியத் துடுப்பாட்ட அணியின் மேனாள் துடுப்பாட்டக்காரர்.
இவர் 14 தேர்வுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1955 - 1964 ம் ஆண்டுகளில் பிரதிநிதித்துவப் படுத்தியுள்ளார்.
பகுப்பு:1933 பிறப்புகள் பகுப்பு:1987 இறப்புகள் பகுப்பு:தமிழ்நாடு துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:சென்னை துடுப்பாட்டக்காரர்கள்
சிவப்பு மேர்க்குரி
சிவப்பு மேர்க்குரி (Red Mercury) என்பது, மிகவும் அரிதாகக் கிடைக்கும் ஆசுத்திரிய செய்தித்தாள் அஞ்சல்தலை ஆகும். இது செய்தித்தாள்களை ஆசுத்திரியா, இலம்பார்டி-வெனீசியா ஆகிய பகுதிகளில் அஞ்சலில் அனுப்புவதற்காக வெளியிடப்பட்டது.
வரலாறு
ஆசுத்திரியாவின் செய்தித்தாள் அஞ்சல்தலைகள் முதன்முதலாக 1851ல் வெளியாகின. இவ்வஞ்சல்தலைகளில் உரோம தூதுக் கடவுளான மேர்க்குரியின் படம் இடம்பெற்றிருந்தது. இதில் பெறுமதி அச்சிடப்படவில்லை. ஆனால், இதன் நிறம் அதன் பெறுமதியைக் குறித்தது. நீலநிறம் ஒரு செய்தித்தாளுக்கான கட்டணமான 6/10 கிரெயுசெரையும், மஞ்சள் 10 செய்தித்தாள்களுக்கான கட்டணமான 6 கிரெயுசெரையும், இளஞ்சிவப்பு 50 செய்தித்தாள்களுக்கான அஞ்சல் கட்டணமான 30 கிரெயுசெரையும் குறித்தது. கூடுதல் கட்டணங்கள் முத்திரையிடப்பட்ட செய்தித்தாள் கட்டுகளுக்கான சுற்றுத்தாள்கள் பொதுவாக கவனத்தில் கொள்ளப்படுவதில்லை.
சான்றுகளும் மூலங்களும்
பகுப்பு:அஞ்சல் தலைகள்
தேசிய உறுதிமொழி பசிலிக்கா
தேசிய உறுதிமொழி பசிலிக்கா (Basilica of the National Vow; Basílica del Voto Nacional) என்பது ஒரு உரோமன் கத்தோலிக்க தேவாலயம் ஆகும். இது எக்குவடோரின் கித்தோ வரலாற்று மையத்தில் அமைந்துள்ளது. இது அமெரிக்காக்களில் உள்ள புதிய கோதிக் பசிலிக்காக்களில் பெரியது ஆகும்.
உசாத்துணை
பகுப்பு:எக்குவடோரிலுள்ள கிறித்தவக் கோவில்கள்
அக்கரைப்பட்டி பச்சியம்மன் கோயில்
அக்கரைப்பட்டி பச்சியம்மன் கோயில் தமிழ்நாட்டில் சேலம் மாவட்டம், அக்கரைப்பட்டி என்னும் ஊரில் அமைந்துள்ள அம்மன் கோயிலாகும்.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அபோ வெளவால்
பகுப்பு:பாலூட்டிகள் அபோ வெளவால் (Abo Bat) (கிளகோனிக்டெரிசு போயென்சிசு) என்பது வெசுபெர்டிலியோனிடே குடும்பத்தில் உள்ள வெஸ்பர் வெளவால் ஆகும். இது மேற்கு ஆப்பிரிக்கா மற்றும் மத்திய ஆபிரிக்காவில் காணப்படுகிறது. இதன் வாழ்விடங்களாக மிதவெப்பமண்டல அல்லது வெப்பமண்டல வறண்ட காடு மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகளாகும்.
வகைபிரித்தல் மற்றும் சொற்பிறப்பியல்
இதனை ஒரு புதிய சிற்றினமாக 1842இல் இங்கிலாந்து விலங்கியல் நிபுணர் ஜான் எட்வர்ட் கிரே விவரித்தார். கிரே இந்த சிற்றினத்தை கெரிவவுலா என்ற புதிய பேரினத்தில் கெரிவுலா போயென்சிசு என்ற சிற்றினப் பெயருடன் வைத்தார். இதன் சிற்றினப்பெயரான "போயென்சிஸ்" என்பது "போவைச் சேர்ந்தது" எனப் பொருள்படும். பெர்னாண்டோ போவிலிருந்து இதன் ஹோலோவகை சேகரிக்கப்பட்டுள்ளது.
விளக்கம்
இதன் உரோமங்கள் மஞ்சள்-சாம்பல் நிறத்தில் இருக்கும்.
வரம்பு மற்றும் வாழ்விடம்
இது மேற்கு மற்றும் நடு ஆப்பிரிக்காவின் பல நாடுகளில் காணப்படுகிறது, இதில் பெனின், கமரூன், காங்கோ மக்களாட்சிக் குடியரசு, கோட் டிவார், எக்குவடோரியல் கினி, கானா, கினி, லைபீரியா, நைஜீரியா, செனிகல், சியரா லியோனி மற்றும் டோகோ ஆகியவை அடங்கும்.
பாதுகாப்பு
இது தற்போது பன்னாட்டு இயற்கைப் பாதுகாப்புச் சங்கத்தால் தீவாய்ப்புக் கவலை குறைந்த இனமாக மதிப்பிடப்பட்டுள்ளது. ஏனெனில் இந்த வெளவால் மிகப் பெரிய புவியியல் வரம்பைக் கொண்டுள்ளது; மேலும் இதன் எண்ணிக்கையும் அதிக அளவில் காணப்படுவதோடு எண்ணிக்கையில் வீழ்ச்சி இருக்க வாய்ப்பில்லை.
குல்பூசண் ஜாதவ்
குல்பூசண் ஜாதவ் (Kulbhushan Sudhir Jadhav) (உசைன் முபாரக் படேல் என்று பாகிஸ்தானியர்களால் குற்றம் சாட்டப்பட்டவர்)  (பிறப்பு: 16 ஏப்ரல் 1970) இந்தியக் கடற்படையில்  1987–2001 காலத்தில் கமாண்டராக பணியாற்றிய முன்னாள் அதிகாரி ஆவார். இவர் பாகிஸ்தானின் நாட்டின் பலுசிஸ்தான் மாகாணத்தில் இந்தியாவின் ஆராய்ச்சி மற்றும் பகுப்பாய்வுப் பிரிவிற்காக உளவு பார்த்ததாகக் பாகிஸ்தான் இராணுவத்தால் குற்றம் சாட்டப்பட்டு கைது செய்யப்பட்டார் என்று பாகிஸ்தான் அரசாங்கம் குற்றம் சாட்டியுள்ளது. ஏப்ரல் 10, 2017 அன்று குல்பூசன் ஜாதவ் ஈரானிலிருந்து பாகிஸ்தானுக்கு கடத்திச் செல்லப்பட்டதாக இந்திய வெளியுறவு அமைச்சகம் விளக்கம் அளித்தது. குல்பூசண் யாதவ் இந்திய கடற்படையில் தளபதியாக இருந்ததாகவும், பாகிஸ்தானுக்குள் நாசகார நடவடிக்கைகளில் ஈடுபட்டதாகவும், பலுசிஸ்தானில் உளவுத்துறைக்கு எதிரான நடவடிக்கையின் போது 3 மார்ச் 2016 அன்று கைது செய்யப்பட்டதாகவும் பாகிஸ்தான் அரசாங்கம் கூறியது. ஆனால் இந்திய அரசு குல்பூசண் ஜாதவை முன்னாள் கடற்படை அதிகாரி என்றும், தற்போது இந்திய இராணுவத்துடன் அவரிடம் தொடர்புகள் ஏதும் இல்லை என்றும், ஈரானில் இருந்த அவரை பாகிஸ்தான் படைகள் பலுசிஸ்தானுக்கு கடத்திச் சென்றதாக இந்திய அரசு கூறுது.
இந்திய அரசாங்கம் ஜாதவை ஒரு முன்னாள் கடற்படை அதிகாரியாக அங்கீகரித்தது, ஆனால் அவருடனான தற்போதைய தொடர்புகளை மறுத்தது மற்றும் அவர் முன்கூட்டிய ஓய்வு பெற்றதாகவும், ஈரானில் இருந்து கடத்தப்பட்டதாகவும் கூறியது
10 ஏப்ரல் 2017 அன்று பாகிஸ்தான் இராணுவ நீதிமன்றம் குல்பூசண் ஜாதவிற்கு மரண தண்டனை விதித்தது. On 18 May 2017, the International Court of Justice stayed the execution pending the final judgement on the case. குல்பூசண் ஜாதவின் தண்டனை எதிர்த்து பாகிஸ்தான் உச்ச நீதிமன்றத்தில் மேல்முறையீடு செய்வதற்கு வசதியாக இந்தியாவின் வழக்கறிஞர்களை வைத்த்து வாதட அனுமதிக்கக் கோரும் இந்தியாவின் கோரிக்கையை பாகிஸ்தான் அரசு தள்ளுபடி செய்தது. Pakistan granted consular access to India, once. However subsequent requests were blocked. குல்பூசன் ஜாதவின் மரண தண்டனை வழக்கில் 18 மே 2017 அன்று அனைத்துலக நீதிமன்றம் இந்த வழக்கில் இறுதித் தீர்ப்பு அளிக்கப்படும் வரை பாகிஸ்தான் அரசு மரணதண்டனையை நிறுத்தி வைக்குமாறு தீர்ப்பு வழங்கியது.
இராஜதந்திர உறவுகள் மீதான வியன்னா மாநாடு தீர்மானத்தின் படி மரண்டதண்டனை விதிக்கப்பட்ட குல்பூசண் ஜாதவ் தன் தரப்பு நியாத்தை நீதிமன்றத்தில் எடுத்துரைக்க வழக்கறிஞரை நியமிக்க இந்தியா கோரியதை அனைத்துலக நீதிமன்றம்  17 சூலை, 2019-இல் ஏற்றுக் கொண்டது. மேலும் குல்பூஷன் ஜாதவ் மீதான விசாரணை மற்றும் தண்டனையின் முழு செயல்முறையையும் பாகிஸ்தான் மறுபரிசீலனை செய்ய வேண்டும் மற்றும் இந்தியாவுக்கு தூதரக அணுகலை வழங்க வேண்டும் என்று அது தீர்ப்பளித்தது.
மேற்கோள்கள்
பகுப்பு:இந்தியப் படைத்துறையினர்
கதரம்
கதரம் கருநாடக இசையில் பயன்படும் இராகங்களில் ஒன்றாகும். இது 21 ஆவது மேளகர்த்தா இராகமாகிய, "வேத" என்றழைக்கப் படும் 4 ஆவது சக்கரத்தின் 3 ஆவது மேளமாகிய கீரவாணி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சாதாரண காந்தாரம் (க2), சுத்த மத்திமம் (ம1), சுத்த தைவதம் (த1), காகலி நிஷாதம்  (நி3) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:கீரவாணியின் ஜன்னிய இராகங்கள்
கம்பதாசன்
கம்பதாசன் (செப்டம்பர் 15, 1916 - மே 23, 1973) தமிழகக் கவிஞரும், எழுத்தாளரும், திரைப்படப் பாடலாசிரியரும் ஆவார்.
வாழ்க்கைக் குறிப்பு
ஆறாம் வகுப்பு வரைதான் தனது படிப்பைத் தொடர்ந்துள்ளார். கவிஞரின் குடும்பத்தினர் அவரது இளமைப் பருவத்திலேயே சென்னையைச் சேர்ந்த புரசைவாக்கம் பகுதிக்கு குடிபெயர்ந்துள்ளனர். அங்குள்ள குயப்பேட்டை நகர சபைப் பள்ளிக் கூட்டத்திலேயே தமது படிப்பைத் தொடர்ந்துள்ளார். நடிப்புக் கலையிலே நாட்டம் ஏற்பட்டதால், ஆரம்பப் பள்ளிக்கு மேல் இவர் நாட்டம் கொள்ளவில்லை. நாடகங்களில் நடிக்கத் தொடங்கினார். நாடகங்களுக்குப் பாட்டெழுதினார். கம்பதாசனுக்கு நல்ல குரல் வளம் இருந்தது. நாடகங்களில் பாடுவார். பாடகராகவும் புகழ் பெற்றார். ஆர்மோனியமும் வாசிப்பார்.
திரைப்படத்துறையில்
மிகவும் இளமைக் காலத்திலேயே ‘திரெளபதி வஸ்திராபரணம்’, ‘சீனிவாச கல்யாணம்’ போன்ற படங்களில் தனது நடிப்புத் திறனைத் காட்டி நின்றார். 1940 ஆம் ஆண்டில் வெளிவந்த வாமன அவதாரம் என்ற படத்திற்கு முதன் முதலாகப் பாடல் எழுதினார். அதனைத் தொடர்ந்து வேணுகானம், மகாமாயா, பூம்பாவை, மங்கையர்க்கரசி, ஞானசெளந்தரி, அவன், வானரதம் போன்ற பல திரைப்படங்களுக்கு பாடல்கள் எழுதியும், கதை வசனம் எழுதியும் புகழின் உச்சியில் காணப்பட்டார். இதில் அவன், வானரதம், அக்பர் போன்ற திரைப் படங்களில் இவர் எழுதிய பாடல்கள் இன்னும் காலத்தால் அழியாத பாடல்களாகவும், திரைப்பட ரசிகர்களால் மறக்க முடியாத பாடல்களாகவும் காணப்படுகின்றன.
தமிழில் மறுமலர்ச்சிப் பாடல்களை எழுதத் தொடங்கினார். சமதர்மக் கொள்கை கொண்ட கம்பதாசன், தாம் எழுதிய திரைப்படப் பாடல்களில் முற்போக்குக் கருத்துகளை எளிய நடையில் புகுத்தினார்.
தமிழ் உணர்வுமிக்க அவருக்குப் போட்டிகள் நிறைந்த திரையுலகம் அதிக வாய்ப்பைத் தராவிட்டாலும், குரல் அசைவுப் படங்களுக்கு (டப்பிங்) அதிகம் எழுதியிருக்கிறார். "வானரதம்" என்ற இந்தித் திரைப்படத்தின் தமிழாக்கப் பாடலில் எளிய தமிழைப் பயன்படுத்தினார்.
கம்பதாசனின் கவித்திறமையை அடையாளங்காட்டி "கனவு" என்ற கவிதை நூல் 1941இல் வெளிவந்தது.
குடும்பம்
மலையாளப் பெரும் கவிஞர் வள்ளத்தோள் என்பவரின் மகளும், நாட்டியத் தாரகையுமான சித்திரலேகா என்பவரை கம்பதாசன் முதன் முதலாக மணந்தார். நீண்ட காலத்துக்கு உறவு முறை நீடிக்காமல் குறுகிய காலத்திலேயே மண வாழ்க்கை முறிந்தது. பின்னர் கவிஞர் சுசீலா என்ற பாடசாலை ஆசிரியையை இரண்டாந் தாரமாக மணந்து கொண்டார். அதுவும் தோல்வியில் முடியவே பின்னர் அனுசுயா என்ற இன்னொரு நர்த்தகியை மணந்து கொண்டார்.
உடல்நலக் குறைவு காரணமாக இராயப்பேட்டை மருத்துவமனையில் சேர்க்கப்பட்ட கவிக்கனல் கம்பதாசன், 1973ஆம் ஆண்டு மே மாதம் 23ஆம் நாள் காலமானார்.
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழகக் கவிஞர்கள் பகுப்பு:1973 இறப்புகள் பகுப்பு:1916 பிறப்புகள் பகுப்பு:திரைப்படப் பாடலாசிரியர்கள் பகுப்பு:தமிழ் பாடலாசிரியர்கள் பகுப்பு:தமிழகப் பாடலாசிரியர்கள் பகுப்பு:கடலூர் மாவட்ட நபர்கள்
சாரு மசூம்தார்
சாரு மஜூம்தார் இந்திய சுதந்திரப் போராட்ட வீரர். தேபாகா என்ற இடத்தில் ஒன்றுபட்ட கம்யூனிஸ்ட் கட்சியின் கீழ் நடைபெற்ற விவசாயிகளுக்கு நிலம் வேண்டும் என்ற போராட்டத்தில் பங்கு பெற்றவராவார். பின்னாளில் நக்சல்பாரி என்ற ஆயுதமேந்திய போராட்டக் குழுவை உருவாக்கி தலைமை தாங்கியவர் ஆவார்.
மூலம்
பகுப்பு:1918 பிறப்புகள் பகுப்பு:1972 இறப்புகள் பகுப்பு:இந்திய அரசியல்வாதிகள் பகுப்பு:நக்சலைட்டுகள் பகுப்பு:மேற்கு வங்காள நபர்கள் பகுப்பு:இந்திய விடுதலைப் போராட்ட வீரர்கள் பகுப்பு:1916 பிறப்புகள் பகுப்பு:வங்காள மக்கள் பகுப்பு:இந்தியப் புரட்சியாளர்கள் பகுப்பு:இருபதாம் நூற்றாண்டு இந்திய அரசியல்வாதிகள்
பூஞ்சையிழை
பூஞ்சையிழை பூஞ்சைகளின் ஒரு பதிய வளர்ச்சிப் பாகம் அல்லது பூஞ்சை போன்று கிளைகொண்ட திணிவுகளையும் நூல் போன்ற இழைகளையும் கொண்ட பாக்ரீரிய குடி ஆகும். இந்த இழையமைப்பு கொண்ட திணிவு சில வேளை சைறோ(shiro) என அழைக்கப்படும். இந்தப்பூஞ்சையிழைகளுடனான பூஞ்சை குடியேற்றத்தை மண்ணின் உள்ளேயும் மேலேயும் மற்றும் ஏனைய கீழ்ப்படைகளிலும் காணலாம்.
பூஞ்சைகள் சூழலில் இருந்து போசணையை உறுஞ்சிக் கொள்வதற்கு பூஞ்சையிழையினைப் பயன்படுத்துகின்றது. இது இரண்டு செயன்முறைகளினூடாக நடைபெறுகின்றது. முதலாவது இழைகள் உணவுகளின் மீது நொதியத்தைச் சுரக்கும். இந்த நொதியம் உணவிலுள்ள உயிரியல் பல்பகுதியங்களை அதன் சிறிய அலகான ஒருபகுதியமாக உடைக்கின்றது. இந்த ஒருபகுதியச் சேர்வைகள் பூஞ்சையிழை ஊடாக பரவல் மூலம் உறுஞ்சப்படும்.
தரை, மற்றும் நீர்ச் சூழல் தொகுதிகளில் தாவரங்களின் பிரிந்தழிகைச் செயற்பாடில் பூஞ்சையிழைகள் முக்கிய பங்கு வகிக்கின்றன. மண்ணின் சேதனமுறை பிரிகைக்கும் கரியமில வாயுவை வெளியிடும் கார்பன் வட்டத்திலும் பூஞ்சையிழைகள் பயன்படுகின்றன.
வன்மையான தாவரங்கள் மண்ணில் நிலை நிறுத்தப்படுவதில் பூஞ்சை இழைகள் இணைக்கும் பாகங்களாக தொழிற்படுவதால் அவை மழையினால் அடித்துச் செல்லப்படாமல் தடுக்கப்படும்.
"பூஞ்சையிழைகள்" என்பதை கூறிக்கும் பதமான Mycelium, பங்கசுக்கள்(fungus) போன்று ஒரு திரள் பெயராக கருதப்படுகின்றது. ஒருமை பன்மை குறிப்பிட முடியாத பெயராக கொள்ளலாம். பூஞ்சையிழை (mycelia), பங்கசு (fungi) போன்று ஒருமைப் பெயராகும்.
ஸ்குலேரொசியா என்பது இறுக்கமான அல்லது கடினமான பூஞ்சையிழைத் திணிவாகும்.
பயன்கள்
சூழற்றொகுதிகளில் பூஞ்சைகளின் முக்கிய பங்களிப்பு சேதனச் சேர்வைகளை பிரிந்தழியச் செய்தலாகும். பெற்றோலியப் பொருட்களும் சில பீடை நாசினிகளும் சேதனப் பதார்த்தங்களாக இருப்பாதால் அவை பூஞ்சைகளுக்கு கார்பன் மூலங்களாகின்றன.இதனால் அவை பூஞ்சைகளின் மூலம் பிரிந்தழிதலுக்கு உட்படுகின்றன. இதனால் சூழலில் நஞ்சு சேர்வது தடுக்கப்படுகின்றது இச் செயற்பாடு உயிரியல் சீராக்கம் எனப்படும்.
உயிரியல் வடிகட்டியாக பூஞ்சையிழைப் பாய்கள் நீர் மற்றும் நிலத்திலிருந்து வேதிப்பொருட்களையும் நுண்ணங்கிகளையும் அகற்றுவதற்கு பரிந்துரைக்கப்படுகின்றது. இச் செயற்பாடு, இழை வடிகட்டல் எனப்படும்.
பங்கசுக்களும் தாவரங்களும் ஒன்றியவாழிகளாகக் காணப்படும் வேர்க் கவசக் கூட்டம் பயிர் விளைச்சலை அதிகரிக்கப் பரிந்துரைக்கப்படுகின்றது.
2007 ஆம் ஆண்டிலிருந்து எக்கோவேடிவ் டிசைன் எனப்படும் நிறுவனம் பொலிஸ்ரைரீன் மற்றும் பிளாத்திக்கு பொதியிடல் பதார்த்தங்களுக்குப் பதிலாக விவசாயக் கழிவுகளிலிருந்து தாயாராகும் பூஞ்சையிழைகளைப் பயன்படுத்தி மாற்றுப் பொருட்களைத் தயாரித்தது. இரண்டு பாதார்த்தங்கள் ஒன்று கலக்கப்பட்டு,அவை பூஞ்சை ஒன்றில் 3-5 நாட்கள் வைக்கப்பட்டு அழியாத பொருளாக வளர விடப்படும். பயன்படுத்தப்பட்ட பூஞ்சையிழையின் வகைக்கு ஏற்ப உருவாகும் பதார்த்தம் நீரை உறுஞ்சும் பொருளாகவும், மின்காவலியாகவும், சுவாலைத் தடுப்பியாகவும் தொழிற்படும்.
2013 இல் மற்றொரு நிறுவனமான மைக்கோ வெர்க் பூஞ்சை இழை தளவாடங்கள், புஞ்சையிழை செங்கற்கள், தோல் ஆகியவற்றை உருவாக்கத் தொடங்கியுள்ளது. மற்றொரு நிறுவனமான போல்ட் திறட் பூஞ்சையிழையிலான போலியான தோல் உற்பத்தி செய்துள்ளது.
மேற்கோள்கள்
பகுப்பு:பூஞ்சையின் புற அமைப்பியல் மற்றும் உடற்கூற்றியல்
அகவயல் அய்யனார் கோயில்
அகவயல் அய்யனார் கோயில் தமிழ்நாட்டில் புதுக்கோட்டை மாவட்டம், அகவயல் என்னும் ஊரில் அமைந்துள்ள கிராமக் கோயிலாகும்.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஹரிஹர தேசிக பரமாச்சாரியர்
அரிகர தேசிக பரமாச்சாரியர் (பிறப்பு: 25 மார்ச் 1954) மதுரை ஆதினத்தின் 293-வதும், தற்போதைய மடாதிபதியும் ஆவார். 292-வது மடாதிபதியாக இருந்த அருணகிரிநாதர் 2021 ஆகத்து 13 முக்தி அடைந்ததை அடுத்து, 2019 சூன் 19 முதல் ஆதீனத்தின் இளைய மடாதிபதியாக இருந்த இவர் 2021 ஆகத்து 23 அன்று மதுரை ஆதினத்தின் புதிய மடாதிபதியாக, ஸ்ரீலஸ்ரீ ஹரிஹர ஸ்ரீ ஞானசம்பந்த தேசிக சுவாமிகள் என்ற பெயரில் முடிசூடப்பட்டார்.
வரலாறு
ஹரிஹர தேசிக பரமாச்சாரியாரின் இயற்பெயர் பெயர் பகவதி இலெட்சுமணன். இவர் 1954 மார்ச் 25 அன்று திருநெல்வேலியில் காந்திமதிநாதன் பிள்ளை, ஜானகி தம்பதிகளுக்கு மகனாகப் பிறந்தார். இவர் தனது 21-வது அகவையில் குன்றக்குடி ஆதீனத்தில் ஆறுமுகத் தம்பிரானாகவும், 1976 முதல் 1980 வரை தருமபுரம் ஆதீனத்தில் நெல்லையப்பத் தம்பிரானாகவும், 1980 முதல் 2019 வரை திருவாவடுதுறை ஆதீனத்தில் சுந்தரமூர்த்தி தம்பிரானாகவும் 39 ஆண்டுகள் பணியாற்றி வந்தார். அதன் பின்னர் மதுரை ஆதீனத்தின் மடாதிபதி அருணகிரிநாதரல் 2019 சூன் 6 அன்று மதுரை ஆதீனத்தின் இளைய ஆதீனமாக நியமிக்கப்பட்டார்.
மேற்கோள்கள்
பகுப்பு:சைவ ஆதீனங்கள் பகுப்பு:1954 பிறப்புகள் பகுப்பு:திருநெல்வேலி மாவட்ட நபர்கள் பகுப்பு:மதுரை மாவட்ட நபர்கள் பகுப்பு:வாழும் நபர்கள்
மகான் கோஷ்
குரு ஷாபாத் ரத்னகார் மகான் கோஷ் (Guru Shabad Ratnakar Mahan Kosh), என்பது பஞ்சாபி மொழியின் கலைக்களஞ்சியமாகும். இது மகான் கோஷ் எனும் பிரபலமான பெயராலே அறியப்படுகிறது. பாய் கான் சிங் நாஃபா என்பவரால் பதினாங்கு வருடங்கள் செலவிட்டு இது தொகுக்கப்பட்டது. இதில் 64,263 உள்ளடக்கங்கள் அகரவரிசைப்படி தொகுக்கப்பட்டுள்ளன. இதுவே பஞ்சாபி மொழியின் முதல் கலைக்களஞ்சியம் ஆகும். இது முதலில் நான்கு தொகுதிகளாக அச்சிடப்பட்டு 13 ஆப்ரல் 1930 ஆம் ஆண்டில் வெளியிடப்பட்டது. இது கடைசியாக 1981 ஆம் ஆண்டு ஒரே தொகுப்பாக வெளியாகி மூன்று பதிப்புகள் அச்சிடப்பட்டது. பஞ்சாபி பல்கலைக்கழகம் இதை ஆங்கிலத்தில் மொழிபெயர்த்து வெளியிட்டது.
மேற்கோள்கள்
பகுப்பு:பஞ்சாபி இலக்கியம் பகுப்பு:1930 நூல்கள்
பாயும் புலி (1983 திரைப்படம்)
பாயும் புலி இயக்குனர் எஸ். பி. முத்துராமன் இயக்கிய தமிழ்த் திரைப்படம். இதில் ரஜினிகாந்த், ராதா ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் இளையராஜா மற்றும் இத்திரைப்படம் வெளியிடப்பட்ட நாள் 14- சனவரி-1983.
கதை
ஒரு கடத்தல்காரன் தனது சகோதரியான பரணியைக் கொல்லும்போது, ​​ஒரு சாந்தகுணமுள்ளவள் அவளது மரணத்திற்கு நீதியை வழங்குவதாக சபதம் செய்து தற்காப்புக் கலை பள்ளியில் சேருகிறாள். அவர் ஒரு மாஸ்டர் ஃபைட்டர் ஆக கடினமாக பயிற்சி அளிக்கிறார், அவரது சண்டை திறன்களை மதிக்கிறார். ஒரு புதிய அடையாளமான பாயும் புலி (புலி துள்ளல்), அவர் பழிவாங்குவதற்காக புறப்படுகிறார், ஆனால் ஒரு அழகான பெண் ரேவதியின் பாசம் விரைவில் தனது திட்டங்களில் ஒரு தடையை ஏற்படுத்துகிறது.
வெளி இணைப்புகள்
பகுப்பு:1983 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:ரசினிகாந்து நடித்துள்ள திரைப்படங்கள் பகுப்பு:இளையராஜா இசையமைத்த திரைப்படங்கள் பகுப்பு:மனோரமா நடித்த திரைப்படங்கள் பகுப்பு:பழிவாங்குதல் குறித்தான திரைப்படங்கள் பகுப்பு:எஸ். பி. முத்துராமன் இயக்கிய திரைப்படங்கள் பகுப்பு:ராதா நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:ஜனகராஜ் நடித்த திரைப்படங்கள் பகுப்பு:சத்யராஜ் நடித்த திரைப்படங்கள் பகுப்பு:வி. கே. ராமசாமி நடித்த திரைப்படங்கள் பகுப்பு:சில்க் ஸ்மிதா நடித்த திரைப்படங்கள்
ஈஸ்ட்மேன் கோடாக்
ஈஸ்ட்மேன் கோடாக் நிறுவனம் (ஆங்கிலம்: Eastman Kodak Company) பொதுவாக கோடாக் நிறுவனம் என்று அழைக்கப்படுகிறது. இது ஓர் அமெரிக்க நிறுவனம் ஆகும். புகைப்படம் சார்ந்த துறைகளில் தனது வணிகத்தைச் செய்து வருகிறது.. 1888 ஆம் ஆண்டு ஜோர்ஜ் ஈஸ்ற்மன் என்பவரால் தொடங்கப்பட்டது. இதன் தலைமையகம் நியூயார்க் மாகாணத்தில் அமைந்துள்ளது.
மேற்கோள்கள்
பகுப்பு:அமெரிக்க வணிக நிறுவனங்கள் பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
பூச்சைய்யா கிருஷ்ணமுர்த்தி
பூச்சைய்யா கிருஷ்ணமுர்த்தி (Pochiah Krishnamurthy, பிறப்பு: சூலை 12. 1947, இறப்பு: சனவரி 28 1999) இந்தியத் துடுப்பாட்ட அணியின் முன்னாள் துடுப்பாட்டக்காரர்.
இவர் ஐந்து தேர்வுத் துடுப்பாட்டப் போட்டிகளிலும், ஒரு ஒருநாள் பன்னாட்டுத் துடுப்பாட்டப் போட்டியிலும் கலந்து கொண்டுள்ளார்.
பகுப்பு:இந்தியத் துடுப்பாட்டக்காரர்கள் பகுப்பு:1947 பிறப்புகள் பகுப்பு:1999 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
சீதா (மரம்)
காலநிலை
சீதா மரம் வளர உகந்த காலநிலை 25 °C (77 °F) முதல் 41 °C (106 °F) வரையாகும்.பெரும்பாலான அனோனா சாதி இனங்களைப் போல் சீதா மரமும் மிதவெப்பப் பகுதிகளிலேயே (subtropical) நன்றாக வளரும் என்றாலும், நன்றாகப் பாதுகாக்கப்படும் பட்சத்தில், குளிர்காலங்களில் 28 F வெப்பத்தில் கூட உயிர் வாழும். இது கடல் மட்டத்திலிருந்து 2000 மீ(6600 அடி) உயரத்தில் வளரக்கூடியது.
பயன்கள்
சீதா மரம் நன்றாக காய்க்கக்கூடியது. இரண்டு அல்லது மூன்று ஆண்டுகளில் பத்து முதல் 20 பவுண்டு எடையளவுக்கு பழங்களை ஈனக்கூடியது. காய்கள் மரத்தில் பழுக்கா என்பதால், அவற்றை பறித்து வீட்டில் ஓய்வாக இருக்கும் போது உண்ணத்தக்கவை சீதாப் பழங்கள். பழத்தின் ஓடுகள் மெதுவாக விரிசல் விடும்போது அவற்றை பறித்து வைக்கலாம். சிறிதளவு அழுத்தம் தந்தால் பழத்தின் உருவம் சிதையும் நிலை வரும்போது, பழம் உண்ணத்தக்க சுவை நிலையை எட்டிவிட்டது என அறியலாம். சீதாப் பழங்கள் அதிக கலோரிகள் கொண்டதாகவும் இரும்புச்சத்து மிக்கதாகவும் இருக்கும். தலைப்பேன்களை ஒழிக்கும் மருத்துவ குணத்தை சீதாப்பழம் கொண்டிருப்பதால், இந்தியாவில், இப்பழம் கூந்தல் தைலம் தயாரிக்கப் பயன்படுகிறது.
மேற்கோள்கள்
பகுப்பு:பழ மரங்கள்
விசாகப்பட்டினம் மக்களவைத் தொகுதி
விசாகப்பட்டினம் மக்களவைத் தொகுதி (విశాఖపట్నం లోక సభ నియోజకవర్గం), ஆந்திரப் பிரதேசத்தின் 25 மக்களவைத் தொகுதிகளில் ஒன்று.
சட்டமன்றத் தொகுதிகள்
இந்த மக்களவைத் தொகுதியில் ஏழு சட்டமன்றத் தொகுதிகள் உள்ளன.
கிம் டாய் ஜுங்
கிம் டாய் ஜுங் (Kim Dae-jung, ஜனவரி 6, 1924 –ஆகஸ்ட் 18, 2009) தென் கொரியாவின் குடியரசுத் தலைவராக 1998 முதல் 2003 ஆம் ஆண்டு வரை பதவி வகித்தவர். மக்களாட்சிக்காகவும் வட கொரியாவை மீள ஒன்றிணைக்கும் முயற்சிகளுக்கும் தனது வாழ்வை அர்ப்பணித்த இவருக்கு 2000 ஆம் ஆண்டின் அமைதிக்கான நோபல் பரிசு வழங்கப்பட்டது. 1957 ஆம் ஆண்டில் இருந்து ரோமன் கத்தோலிக்கராக இருந்த இவர் சர்வாதிகார ஆட்சிக்கெதிராகக் குரல் கொடுத்தமைக்காக "ஆசியாவின் நெல்சன் மண்டேலா" என அழைக்கப்பட்டார்.
வாழ்க்கைச் சுருக்கம்
நடுத்தர விவசாயக் குடும்பம் ஒன்றில் பிறந்த கிம் 1943 ஆம் ஆண்டில் மொக்போ வர்த்தக உயர் பள்ளியில் படிப்பை முடித்து விட்டு ஜப்பானியக் கப்பல் நிறுவனம் ஒன்றில் பணியாற்றத் தொடங்கினார். பின்னர் அந்நிறுவனத்தின் உரிமையாளரும் ஆனார். கொரியப் போர்க் காலத்தில் கம்யூனிஸ்டுக்களிடம் இருந்து தப்பினார்.
1954 ஆம் ஆண்டில் அரசியலில் இறங்கினார். 1961 ஆம் ஆண்டில் தென் கொரியத் தேசியப் பேரவையில் உறுப்பினராகத் தேர்ந்தெடுக்கப்பட்டார். ஆனாலும் அப்போது இடம்பெற்ற இராணுவப் புரட்சியை அடுத்து தேசியப் பேரவை கலைக்கப்பட்டது. 1963 மற்றும் 1967 ஆம் ஆண்டுகளில் இடம்பெற்ற தேர்தல்களில் வெற்றி பெற்று எதிர்க்கட்சித் தலைவரானார்.
தென்கொரிய அரசின் அரசியலமைப்பை எதிர்த்தமைக்காக 1973 ஆம் ஆண்டில் டோக்கியோவில் உள்ள விடுதி ஒன்றில் இருந்து இவர் தென்கொரிய இரகசியக் காவல்துறையினரால் கடத்தப்பட்டார். எனினும் இவர் உயிருடன் சியோல் திரும்பினார். இவர் அரசியலில் பங்குபெறுவதற்கு தடை செய்யப்பட்டார். அரசு எதிர்ப்புகளில் ஈடுபட்டமைக்காக 1976 ஆம் ஆண்டில் ஐந்தாண்டுகள் சிறையில் அடைக்கப்பட்டார். இது பின்னர் 1978 ஆம் ஆண்டில் வீட்டுக் காவலாகக் குறைக்கப்பட்டது.
அத்பர் பார்க் 1979 ஆம் ஆண்டில் கொல்லப்பட்டபின்னர், கிம் மீண்டும் அரசியலுக்குத் திரும்பினார். எனினும், 1980 ஆம் ஆண்டில் மீண்டும் கைது செய்யப்பட்டு மரண தண்டனை விதிக்கப்பட்டது. அமெரிக்காவின் தலையீட்டால் இது பின்னர் 20 ஆண்டுகளுக்குக் குறைக்கப்பட்டு, பின்னர் அமெரிக்காவுக்கு நாடு கடத்தப்படார். கிம் ஹார்வர்டு பல்கலைக்கழகத்தின் பேராசிரியராகப் பணியாற்றி 1985 ஆம் ஆண்டில் மீண்டும் நாடு திரும்பினார்.
வெளி இணைப்புகள்
பகுப்பு:தென்கொரியக் குடியரசுத் தலைவர்கள் பகுப்பு:தென்கொரிய அரசியல்வாதிகள் பகுப்பு:நோபல் அமைதிப் பரிசு பெற்றவர்கள் பகுப்பு:2009 இறப்புகள் பகுப்பு:1924 பிறப்புகள்
கமலாப்தம்
கமலாப்தம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), பிரதி மத்திமம் (ம2), சுத்த தைவதம் (த1), காகலி நிஷாதம்  (நி3) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:காமவர்த்தனியின் ஜன்னிய இராகங்கள்
அகுஸ்டோ ரொவ பாஸ்டோ
அகுஸ்டோ ரொவ பாஸ்டோ (Spanish:Augusto Roa Bastos)(ஜூன் 12, 1917 - ஏப்ரல் 26, 2005) பரகுவை நாட்டைச் சேர்ந்த நாவலாசிரியர் மற்றும் சிறுகதை எழுத்தாளர். தமது பதின்ம வயதுகளில் பராகுவே, பொலிவியா ஆகியவற்றுக்கிடையே நடைபெற்ற சாக்கோ போரில் பங்கெடுத்தவர். பின்னர் ஒரு பத்திரிக்கையாளராக தமது பணியைத் தொடங்கி வசனகர்த்தாவாகவும், பேராசிரியராகவும் பணியாற்றியவர். அவருடைய யோயி சுப்பிரிமோ ( Yo el supremo ) என்ற சிக்கலான கதைக்களம் கொண்ட நாவல் பெரிதும் கவனிக்கப்பட்ட ஒன்றாகும். அவர் 1989-யில் ஸ்பானிய மொழியில் மிகவும் கௌரவமான இலக்கிய விருது என அறியப்படும் பிரமியோ மிகுத்தே சர்வாந்தீஸ் (Premio Miguel de Cervantes) என்ற விருதையும் அவர் பெற்றார். யோயி சுப்பிரிமோ நாவலில் அகுஸ்டா 1814-யிலிருந்து 1840 வரையில் பரகுவையை ஆட்சி செய்த கொடுங்கோலன் யோசே கஸ்பார் ரொட்டிரிகே தி பிரான்சியாவின் பேச்சு மொழியையும் சிந்தனையையும் தெளிவாக எடுத்துக் காட்டியிருக்கின்றார்.
வனிசிங் அருவி
வனிசிங் அருவி (Vanishing Falls) என்பது ஆத்திரேலியாவின் தாசுமேனியா மாநிலத்தின் தென்மேற்கே அமைந்துள்ள ஓர் அருவி ஆகும். இதன் நீர் புதைகுழி ஒன்றில் வழிந்தோடுகிறது. தென்மேற்கு தேசிய வனத்தில் சாலிசுபரி ஆற்றின் மீது இது அமைந்துள்ளது. வனிசிங் அருவியில், சாலிஸ்பரி ஆறு சுண்ணக்கல்லின் கீழ் உள்ள டாலிரைட்டு மேட்டுநிலத்தின் மீது பாய்ந்து செல்கிறது.
அணுகல்
இந்த அருவி அடர்த்தியான தொலைதூர வனப்பகுதிகளில் அமைந்துள்ளது.
வெளி இணைப்புகள்
பகுப்பு:தாசுமேனிய அருவிகள்
செவ்வாய் 2020
செவ்வாய் 2020 (Mars 2020) என்பது ஐக்கிய அமெரிக்காவின் தேசிய வானூர்தியியல் மற்றும் விண்வெளி நிர்வாக அமைப்பின் செவ்வாய் புத்தாய்வுத் திட்டத்தின் செவ்வாய் தோரண தொலைநோக்குப் பணியாகும். இத்திட்டத்தில் பெர்சீவியரன்சு என்ற தரையுளவியும், இஞ்சினுவிட்டி உலங்கூர்தி என்ற ஆளற்ற உலங்கூர்தியும் அடங்கும். இந்தத் தரையுளவியானது 2020 சூலை 30 அன்று ஒ.ச.நே 11.50 மணியளவில் விண்ணில் ஏவப்பட்டது. இந்தத் தோரணம் 2021 ஆம் ஆண்டு பெப்ரவரி 18 ஆம் நாள் ஒ.ச.நே 20.55 மணியளவில் செவ்வாய் கோளின் ஜெசீரா விண்கல் வீழ் பள்ளத்தின் பகுதியில் தரையிறங்கியது.
செவ்வாய் 2020 திட்டத்தின் கீழான பெர்சீவியரன்சு தரையுளவியானது பண்டைய நுண்ணுயிர் வாழ்வின் அறிகுறிகளைத் தேடும், இந்த முயற்சி செவ்வாய் கோளின் கடந்தகால வாழ்விடத்தை ஆராய நாசாவின் தேடலை முன்னேற்றும். செவ்வாய் கோளின் பாறைகள் மற்றும் மண்ணின் முக்கிய மாதிரிகளை சேகரிக்க இந்த தோரணம் ஒரு துரப்பணியைக் கொண்டுள்ளது, பின்னர் அவற்றை எதிர்கால ஆய்வுக்காக முத்திரையிடப்பட்ட குழாய்களில் சேகரித்து வைக்கிறது. இந்த மாதிரிகள் விரிவான பகுப்பாய்விற்காக மீண்டும் பூமிக்கு கொண்டு வரப்படும். பெர்சீவரென்சு தோரணம் செவ்வாய் கோளின் எதிர்கால மனித ஆய்வுக்கு வழி வகுக்க உதவும் தொழில்நுட்பங்களையும் சோதிக்கும்.
மேற்கோள்கள்
பகுப்பு:அமெரிக்க விண்வெளித் திட்டங்கள் பகுப்பு:செவ்வாய்த் திட்டங்கள்
சாய்னா
சாய்னா (பிறப்பு Chyna ( Joan Marie Laurer;ஜோன் மேரி லாரர் ; டிசம்பர் 27, 1969 - ஏப்ரல் 17, 2016) ஒரு அமெரிக்க தொழில்முறை மல்யுத்த வீரர், மாதிரி அழகி, பாலியல் கிளர்ச்சி நடிகை,திரைப்பட  நடிகை மற்றும் உடல்கட்டுதல் வீராங்கனை ஆவார்.
மல்யுத்தம் தவிர சாய்னா விளம்பர மாதிரியாக இருந்துள்ளார். இவர் இரண்டு முறை பிளேபாய் இதழின் அட்டைப் படத்தில் தோன்றியுள்ளார், ஏராளமான தொலைக்காட்சி நிகழ்ச்சிகளிலும் திரைப் படங்களிலும் தோன்றினார். இவர் ஒரு பாலியல் சின்னமாக கருதப்பட்டார். 2005 ஆம் ஆண்டில், வி.எச் 1 இன் தி சர்ரியல் லைப்பில் இவர் கலந்து கொண்டார். இதன்மூலம் பல தொலைக்காட்சிகளில் மெய்தன்மை நிகழ்ச்சிகளில் கலந்துகொள்ளும் வாய்ப்பினைப் பெற்றார். இதில் தி சர்ரியல் லைஃப்: 2007 இல் ஃபேம் விளையாட்டுக்கள் மற்றும் 2008 ஆம் ஆண்டில் டாக்டர் ட்ரூவுடன் பிரபல மறுவாழ்வு  போன்ற நிகழ்வுகள் குறிப்பிடத்தக்கன. சக மல்யுத்த வீரர் சீன் வால்ட்மேனுடனான உறவிற்காகவும் சினா அறியப்பட்டார், அவருடன் 2004 ஆம் ஆண்டில் வணிக ரீதியாக ஒன் நைட் இன் சைனா என வெளியிடப்பட்ட ஒரு செக்ஸ் டேப்பை உருவாக்கினார், இது 2006 ஆம் ஆண்டில் சிறந்த விற்பனையான ஏவிஎன் விருதை வென்றது.
ஆரம்ப கால வாழ்க்கை
லாரர் டிசம்பர் 27, 1969 இல் நியூயார்க்கின் ரோசெஸ்டரில் பிறந்தார். பெற்றோருக்கு இவரே இளைய குழந்தை ஆவார் கேத்தி மற்றும் சோ ஆகிய இரு மூத்த சகோதரிகள் உள்ளனர்னி.
ஏறக்குறைய நான்கு வயதாக இருந்தபோது அவரது பெற்றோர் விவாகரத்து செய்தனர். பிறகு, லாரருக்கு மூன்று வெவ்வேறு மாற்றாந் தந்தையும் மற்றும் ஒரு மாற்றாந்தாயும் இருந்தனர். லாரரின் கூற்றுப்படி, அவரது முதல் மாற்றாந் தந்தை இவருக்கு ஒரு கட்டத்தில் தற்கொலைக்கு மிரட்டல் விடுத்தார், மற்றும் இவரின் சொந்த தந்தை குடிபோதையில் தனது தாயின் தொடைப்பகுதியில் கத்தியால் குத்தியதாக கூறியுள்ளார்ர். அதனால் இவரும் இவரின் உடன்பிறப்புகளும் பல முறை வெவ்வேறு இடங்களில் குடியேற வேண்டிய சூழல் இருந்ததாகத் தெரிவித்தார்.
ஒரு குழந்தையாக இருந்தபோது லாரர் வயலின் மற்றும் செலோ இரண்டையும் இசைக்க கற்றுக்கொண்டார். பின்னர் இவர் ஏழாம் வகுப்பில் தனது பள்ளியில் பணிபுரிந்த மிகவும் வயதான ஆசிரியர் ஒருவர் பாலியல் பாலியல் ரீதியாக தன்னை முத்தமிட்டதாக கூறினார். தனது தாய் தனது தந்தையுடன் வசிப்பதற்குப் பதிலாக ஒரு போதை மறுவாழ்வு விடுதியில் தங்குமாறு கட்டாயப்படுத்த முயன்றதால் இவர்  பதினாறு வயதில் வீட்டை விட்டு வெளியேறினார். அதே ஆண்டில், இவர் சுயமாக வேலை செய்யத் தொடங்கினார். இவர் உயர்நிலைப் பள்ளிக் கல்வியின் இறுதி ஆண்டினை ஸ்பெயினில் முடித்தார்.
இவர் தம்பா பல்கலைக்கழகத்தில் பயின்றார், 1992 இல் ஸ்பானிஷ் இலக்கியப் பிரிவில் பட்டம் பெற்றார். கல்லூரிக் காலத்தின் போது, இவர் பிரெஞ்சு மற்றும் ஜெர்மன் மொழியையும் பயின்றார் இவர் இரு மொழிகளிலும் சரளமாகப் பேசும் திறன் கொண்டவர் ஆவார். பின்னர் இந்த நேரத்தில் ஒரு விருந்தில் குடித்துவிட்டு இரண்டு ஆண்களால் பாலியல் பலாத்காரம் செய்யப்பட்டதாகக் கூறினார். இவர் ROTC உறுப்பினராகவும் இருந்தார். ஃபெடரல் பீரோ ஆஃப் இன்வெஸ்டிகேஷன் அல்லது போதைப்பொருள் அமலாக்க நிர்வாகத்தில் பணியாற்ற வெளிநாட்டு மொழிகளைக் கற்றுக்கொள்ள விரும்பினார். அதைத் தொடர்ந்து, இவர் அமைதிப் படையில் சேர்ந்து குவாத்தமாலாவுக்கு பணியிடம் பெற்றார்.
சான்றுகள்
பகுப்பு:அமெரிக்க தொலைக்காட்சி நடிகைகள் பகுப்பு:அமெரிக்க பாலுணர்வுக் கிளர்ச்சியத் திரைப்பட நடிகைகள் பகுப்பு:அமெரிக்க பெண் பாடகர்கள் பகுப்பு:2016 இறப்புகள் பகுப்பு:1969 பிறப்புகள்
ராணா பிரசாத் சிங்
ராணா பிரசாத் சிங், அல்லது ராணா பிரசாத் சிங் சோதா 16 ஆம் நூற்றாண்டின் நடுப்பகுதியில் அமர்கோட் பகுதியை ஆண்டு வந்தார். இவர் காலத்தில் இவரது ஆட்சிப் பகுதியில் நீண்ட காலம் அமைதி நிலவியது. இக் காலத்தில், முகலாயப் பேரரசன் உமாயூன், சேர் சா சூரியுடனான போரில் தோல்வியுற்றுத் தற்காலிகமாக நாட்டைவிட்டு வெளியேற வேண்டி ஏற்பட்டபோது அவருக்கு அடைக்கலம் கொடுத்தவர் ராணா பிரசாத் சிங் ஆவார். பிற்காலத்தில் புகழ்பெற்ற முகலாயப் பேரரசனும், உமாயூனின் மகனுமான அக்பர் பிறந்தது அமர்கோட் கோட்டையில், உமாயூன், ராணா பிரசாத் சிங்கின் ஆதரவில் வாழ்ந்தபோதே ஆகும். பேரரசர் அக்பர் இந்து மதத்தின் மீது தாராண்மை கடைப்பிடித்ததற்கான காரணங்களில் ராணா பிரசாத் சிங்கின் பங்கும் உள்ளதாகக் கூறப்படுகின்றது. பின்னர் உமாயூனும், குடும்பத்தினரும் பாரசீகத்துக்குச் செல்வதற்குத் தனது எல்லை வரை பாதுகாப்புக் கொடுத்து அனுப்பிவைத்தார்.
ராணாபிரசாத் சிங்கின் தலைமுறையினர்
இந்தியப் பிரிவினைக்குப் பின்னர் அமர்கோட்டின் பெரும்பகுதி இன்றைய பாகிசுத்தான் பகுதிக்குள் அடங்கிவிட்டாலும், ராணா பிரசாத் சிங்கின் தலைமுறையினர் அங்கு வாழ்ந்து வருகின்றனர். ராணா பிரசாத்த் சிங்கின் தலைமுறையைச் சேர்ந்த ராணா சந்திர சிங் பாகிசுத்தான் தேசிய சபையில் உமர்கோட் தொகுதியின் உறுப்பினராக ஒன்பது தடவை இருந்துள்ளார். இவர் பாகிசுத்தானின் வேளாண்மைத் துறை அமைச்சராகவும், வருமானத்துறை அமைச்சராகவும் இருந்துள்ளார்.
அதலைக்குன்றம்
அதலைக்குன்றம் சூழ்ந்த நாட்டுப்பகுதியை பரிசில் வழங்கும் பண்புடைய மன்னன் ஒருவன் ஆண்டுவந்தான். அவன் பெயர் இன்னதென அறிய முடியவில்லை.
அதலைக் குன்றத்தில் ஆழமான சுனை ஒன்று இருந்த்து. அதில் பூக்கும் குவளை, குளவி ஆகிய மலர்கள் பெரிதும் மணம் கொண்டவை என அக்காலத்தில் பெயர்பெற்றிருந்தன. இந்தப் பூக்களைத் தம் தலையின் முன்புறமாக நெற்றியில் தொங்கும்படி மகளிர் அணிந்துகொள்வார்களாம்.
அதலைக்காய் என்று வழங்கப்படும் காய்வகை ஒன்று உள்ளது. இந்தக் காய் இந்த மலைப்பகுதியில் மிகுதியாக விளைந்ததால் இக் குன்றம் அதலைக் குன்றம் எனப் பெயர் பெற்றிருக்கலாம்.
மேற்கோள் பாடற்பகுதி
பகுப்பு:சங்க கால ஊர்கள்
குன்றக்குடி ஆதீனம்
குன்றக்குடி ஆதீனம் அல்லது குன்றக்குடி திருவண்ணாமலை ஆதீனம் (Tiruvannamalai Adheenam, or Kunnakudi Tiruvannamalai Mutt Adikam or Kunnakudi Adheenam) தமிழ்நாட்டின் சிவகங்கை மாவட்டம், திருப்பத்தூர் வட்டம், குன்றக்குடியில் அமைந்த 500 ஆண்டு கால பழையான சைவ சித்தாந்த மடம் ஆகும். இம்மடத்தின் ஆதீனமாக இருந்தவர் புகழ்பெற்ற குன்றக்குடி அடிகள் ஆவார். குன்றக்குடி ஆதீனத்தின் 45 மடாதியாக இருந்த குன்றக்குடி அடிகள் 15 ஏப்ரல் 1995 அன்று முக்தி அடைந்த பின்னர், தற்போது தவத்திரு குன்றக்குடி பொன்னம்பல அடிகளார் இந்த ஆதீனத்தின் 46வது மடாதியாக உள்ளார்.
மேற்கோள்கள்
பகுப்பு:சைவ ஆதீனங்கள்‎ பகுப்பு:சிவகங்கை மாவட்டம்
கூம்பு வெட்டு
thumb|288px|right|கூம்பு வெட்டுகளின் வகைகள் thumb|right|250px|கூம்புவெட்டுகளின் அட்டவணை- [[Cyclopaedia, 1728]] கணிதத்தில் கூம்பு வெட்டு (Conic section) என்பது ஒரு செங்குத்து வட்டக் கூம்பும், ஒரு மட்டமான தளமும் ஒன்றையொன்று வெட்டும்போது உருவாகும் வளைகோடுகள் ஆகும். கூம்பு வெட்டுக்கோடுகளைப்பற்றி சுமார் கி.மு 200 இலிருந்தே ஆராயப்பட்டுள்ளது. அக்காலத்தில் பெர்காவைச் சேர்ந்த அப்பொலோனியஸ் என்பார் கூம்பு வெட்டுக்கோடுகளின் இயல்புகள் பற்றி முறையாக ஆராய்ந்துள்ளார்.
கூம்பு வெட்டுக்களின் வகைகள்
சிறப்பாக அறியப்பட்ட இரண்டு இத்தகைய வடிவங்கள் வட்டமும், நீள்வட்டமும் ஆகும். கூம்பினதும் தளத்தினதும் வெட்டுக்கோடுகள் மூடிய வளைகோடுகளாக இருக்கும்போது இவ்விரு வடிவங்களும் உருவாகின்றன. வட்டம், நீள்வட்டத்தின் ஒரு சிறப்பு வகையாகும். வெட்டுகின்ற தளம் கூம்பின் அச்சுக்குச் செங்குத்தாக இருக்கும்போது வட்டம் உருவாகும். தளம் கூம்பின் உற்பத்திக் கோட்டுக்கு இணையாக அமைந்தால் உருவாகும் வடிவம் பரவளைவு (parabola) ஆகும். தளம் உற்பத்திக்கோட்டுக்கு இணையாக அமையாவிட்டால் அதிபரவளைவு (hyperbola) உருவாகின்றது.
புள்ளிகளின் ஒழுக்குகளாக கூம்பு வெட்டுக்கள்
கூம்பு வெட்டுக்களில் ஒவ்வொரு வகையையும் ஒரு குறிப்பிட்ட இயல்பைக் கொண்ட எல்லாப் புள்ளிகளினதும் ஒழுக்கு என்று வரையறுக்க முடியும்.
right|thumb|280px|<FONT COLOR="#ff0000">நிலையான குவியம் F மற்றும் இயக்குவரை கொண்டநீள்வட்டம் (e=1/2)</FONT>, <FONT COLOR="#00ff00">பரவளைவு (e=1)</FONT> and <FONT COLOR="#0000ff">அதிபரவளைவு (e=2)</FONT> right|450px|thumb|கூம்புவெட்டுகளின் வரைகலைத் தோற்றங்கள்
வெளியிணைப்புக்கள்
பகுப்பு:திண்ம வடிவவியல் பகுப்பு:கூம்பு வெட்டுகள்
குவிட் ப்ரோ கோ
thumb|220x220px|Antichristus, [[லூகாஸ் கிரானச் எல்டர்|லூகாஸ் க்ரனாக் எல்டரின் மரஞ்செதுக்கு; தெய்வீக சக்தியயை பயன்படுத்தி, கத்தோலிக்க தேவாலயத்திற்கு தாராளமாக பங்களிக்கும் ஒரு ஆட்சியாளருக்கு அதிகாரம் வழங்கும் பாப்பரசர்]] க்விட் ப்ரோ கோ (லத்தீன் சொல்: Quid pro quo)( லத்தீன் மொழியில் "ஏதோவொன்றுக்கு எதாவது ஒன்று") என்பது ஒரு லத்தீன் சொற்றொடராகும், இது பொருட்கள் அல்லது சேவைகளின் பரிமாற்றத்தைக் குறிக்க ஆங்கிலத்தில் பயன்படுத்தப்படுகிறது, இதில் ஒரு பரிமாற்றம் நிகழ்ந்தால் மட்டுமே மற்றோரு பரிமாணம் நிகழும்; மாறாக கூறினால் "ஒரு ஆதரவுக்கு ஒரு உதவி". இதேபோன்ற அர்த்தங்களைக் கொண்ட சொற்றொடர் "பழிக்கு பழி" ஆகும்.
சொற்றடரின்  மூலம்
லத்தீன் சொற்றொடர் ' க்விட் ப்ரோ கோ'  முதலில் எதையாவது ஈடாக்குவதை குறித்தது. ஆங்கில மொழி பேசுபவர்களின் ஆரம்பகால பயன்பாடு அசல் லத்தீன் பொருளைப் பின்பற்றியது, 1530 களில் அந்த சொற்றொடர் வேண்டுமென்றோ இல்லை எதாச்சையாகவோ  ஒரு மருந்தை மற்றொரு மருந்தை இடாக்குவதை குறித்தது. அதே நூற்றாண்டின் முடிவில், சமமான பரிமாற்றங்களை விவரிக்க 'க்விட் ப்ரோ குவோ'  மிகவும் தற்போதைய பயன்பாடாக உருவெடுத்தது.
1654 ஆம் ஆண்டில், ' க்விட் ப்ரோ கோ'  என்ற வெளிப்பாடு, பொதுவாக தனிப்பட்ட ஆதாயத்திற்காகவோ அல்லது எதாவது ஆதாயத்தை எதிர்பார்த்தோ 'தி ரீன் ஆஃப் கிங் சார்லஸ்: காலபதிவெட்டில் அகற்றப்பட்ட ஒரு வரலாறு', நூலில் நேர்மறையாய் குறிப்பிடப்பட்டுள்ளது .
உசாத்துணைகள்
பகுப்பு:இலத்தீன் சொற்களும் சொற்சரங்களும்
உள்நாட்டு நுழைவு அனுமதிச் சீட்டு (இந்தியா)
உள்நுழைவு அனுமதிச் சீட்டு (Inner Line Permit ( ILP) இந்தியக் குடிமக்கள், இந்தியவில் பாதுகாக்கப்பட்ட வடகிழக்கு மாநிலங்களில் குறிப்பாக நாகலாந்து, மணிப்பூர், மிசோரம் போன்ற மாநிலங்களில் சுற்றுலா மற்றும் வேலை காரணமாக செல்பவர்களுக்கு அந்தந்த மாநில அரசுகளின்  எல்லைச் சோதனைச் சாவடிகளில் மற்றும் விமான நிலையங்களில் மாநிலத்தில் உள்நுழைவதற்கு அனுமதிச் சீட்டு வழங்குவர். இதன் அனுமதிக் காலம் ஏழு நாட்கள் வரை இருக்கும். தேவைப்பட்டால் 15 நாட்கள் வரை நீட்டிப்பர். இந்த அனுமதிச் சீட்டு லடாக் பகுதிகளுக்குப் பயணிக்கும், லடாக்கியர் அல்லாத அனைத்து மாநில இந்தியர்களுக்கும் பொருந்தும். வெளிநாட்டுச் சுற்றுலாப் பயணிகள், வடகிழக்கு மாநிலங்கள் அல்லது லடாக் போன்ற பாதுகாக்கப்பட்ட பகுதிகளுக்கு சுற்றுலா செல்வதற்கு இந்திய அரசின் உள்நுழைவு அனுமதிச் சீட்டு பெறவேண்டும். வடகிழக்கு மாநிலங்களில் குறுகிய காலச் சுற்றுலாச் செல்வோருக்கும், அப்போது நீண்டகாலம் தங்கி பணிபுரிபவர்களுக்கும் இரண்டு வகையான நுழைவுச் சீட்டுக்கள் வழங்கப்படுகிறது.
பின்னணி
பிரித்தானிய இந்திய ஆட்சியில், 1873-இல் தற்போதைய வடகிழக்கு மாநிலங்கள் மிகவும் பாதுகாக்கப்பட்ட பகுதியாக விளங்கியது. எனவே அப்பகுதிகளுக்கு சுற்றுலாச் செல்லும் பிற மாநிலங்களின் இந்தியக் குடிமக்களுக்கு குறிப்பிட்ட காலத்திற்கு அரசின் நுழைவுச் சீட்டு வழங்கப்பட்டது
வெளி இணப்புகள்
பகுப்பு:இந்திய அரசு * பகுப்பு:லடாக் பகுப்பு:இந்தியாவில் சுற்றுலாத்துறை
தேசிய நெடுஞ்சாலை 7 (இந்தியா)
தேசிய நெடுஞ்சாலை 7, இந்தியாவின் உத்தர பிரதேச மாநிலத்தின் வாரணாசியையும், தமிழ் நாட்டின் கன்னியாகுமரி நகரையும் இணைக்கும் நெடுஞ்சாலை ஆகும். 2369 கிலோமீட்டர்கள் நீளமான இச்சாலை ஆறு மாநிலங்களூடாகச் செல்கிறது. இது இந்தியாவின் மிக நீண்ட தேசிய நெடுஞ்சாலை. இது வடக்கு தெற்கு விரைவு சாலையின் ஒரு பகுதியாக இருக்கிறது
வழித் தடம்
வாரணாசி, ரேவா, ஜபல்பூர், நாக்பூர், ஆதிலாபாத், நிர்மல், ஐதராபாத், கர்நூல், அனந்தபூர், சிக்கபள்ளாபூர், பெங்களூர்,ஓசூர், கிருஷ்ணகிரி, தர்மபுரி, ஓமலூர், சேலம், நாமக்கல், வேலூர், கரூர், திண்டுக்கல், மதுரை,விருதுநகர்,திருநெல்வேலி மற்றும் கன்னியாகுமரி.
நிக்கார்
நிக்கார் (ஆங்கிலம்: Nikkor) என்பது நிக்கன் நிறுவனத்தால் நிக்கன் புகைப்படக் கருவிகளுக்கான வில்லைகளுக்கான வணிகப் பெயர் ஆகும். நிக்கார் என்பது 1932 ஆம் ஆண்டு உருவாக்கப்பட்டது. நிக்கோ(Nikkō) எனும் ஜப்பானிய மொழிச் சொல்லுக்கு சூரிய ஒளி என்று பொருள். 1933 ஆம் வருடம் நிக்கன் நிறுவனம், நிக்கார் எனும் பெயரில் ஏரோ நிக்கார் (Aero-NIKKOR) என்ற வில்லையை வெளியிட்டது. இது உயரமான இடத்திலிருந்து (பறவைப் பார்வை) புகைப்படம் எடுக்க உதவும் வில்லை ஆகும்.
பகுப்பு:ஒளிப்படக்கருவிகள்
சாத்தம்பாளையம் சாமுண்டியம்மன் கோயில்
சாத்தம்பாளையம் சாமுண்டியம்மன் கோயில் தமிழ்நாட்டில் சேலம் மாவட்டம், சாத்தம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
உமயநல்லூர்
உமயநல்லூர் (Umayanallur) என்பது இந்தியாவின் கேரள மாநிலத்தில் கொல்லம் மாவட்டத்தில் மையநாட்டுக்கு அருகிலுள்ள ஒரு கிராமமாகும்.
அரசியல்
கொல்லம் மக்களவைத் தொகுதியில் உள்ள இரவிபுரம் சட்டமன்றத் தொகுதியின் ஒரு பகுதியாக உமயநல்லூர் உள்ளது. சிறீ. எம். நெளசாத் எராவிபுரத்தின் தற்போதைய சட்டமன்ற உறுப்பினர் ஆவார். சிறீ. என்.கே.பிரேமச்சந்திரன் கொல்லத்தின் தற்போதைய நாடாளுமன்ற உறுப்பினர் ஆவார்.
புவியியல்
உமயநல்லூர் மையநாடு பஞ்சாயத்தில் உள்ள ஒரு கிராமம் ஆகும். தேசிய நெடுஞ்சாலை 47-இன் ஒரு பகுதியான கொல்லம் - திருவனந்தபுரம் சாலையின் ஒரு முக்கிய சந்திப்பாக உமயநல்லூர் உள்ளது. இது கோட்டியம் முதலியவற்றை இணைக்கிறது.
புள்ளிவிவரங்கள்
மலையாளம் உமையநல்லூரின் சொந்த மொழியாகும்.
கல்வி
உமயநல்லூரில் பல கல்வி நிறுவனங்கள் உள்ளன. அருகிலுள்ள இடமான வள்ளப்பள்ளியில் ஒரு எல்பி பள்ளி உள்ளது. ரோஸ் டேல், ஏ.கே.எம்.எச்.எஸ், கல்வியியல் கல்லூரி, செருபுஷ்பம் எல்.பி.எஸ், பி.வி.யு.பி.எஸ், ஈகா ஆய்வு மையம் போன்ற ஒரு உதவி பெறாத எல்பி பள்ளி உமையநல்லூரில் உள்ள சில கல்வி நிறுவனங்கள்
விவசாயம்
நெல் மற்றும் பால் உற்பத்தி ஆகியவை இங்குள்ள முக்கிய விவசாயத் துறைகளாகும். முந்திரிப்பருப்பு உற்பத்தியும் இங்கே காணப்படுகிறது.
வங்கி
உமயநல்லூரில் உமயநல்லூர் சேவை கூட்டுறவு வங்கி, பெடரல் வங்கி, முத்தூட் நிதி போன்றவற்றின் கிளைகள் அமைந்துள்ளன.
தொழில்
உமயநல்லூரில் ஏராளமான முந்திரிப்பருப்பு தொழிற்சாலைகள் உள்ளன. உமயநல்லூர் ஒரு தொழில்துறை பூங்கா. இங்கே சில பனிக்கூழ்மத் தொழிற்சாலைகளும் உள்ளன. பழைய மர தளவாடங்கள் கடைகள், டொயோட்டா காட்சியரங்கம், புதிய ராஜஸ்தான் பளிங்கு மொத்த விற்பன காட்சியரங்கம், வோக்ஸ்வாகன் சேவை மையம் போன்றவை அமைந்துள்ளன.
வழிபாட்டு மையங்கள்
உமயநல்லூரில் நிறைய வழிபாட்டு மையங்கள் உள்ளன. பாலசுப்பிரமணிய சுவாமி கோயில், உமயநல்லூர், துர்காபுரி ஸ்ரீ மதன்கோவில் கோயில், பன்னிமோன், உமயநல்லூர் மசூதி, அமலோத்பவா மாதா தேவாலயம் போன்றவை அவற்றில் சில.
மோற்கோள்கள்
பகுப்பு:கொல்லம் மாவட்டத்தில் உள்ள ஊர்களும் நகரங்களும்
தீபகம்
தீபக இராகம் கருநாடக இசையில் பயன்படும் இராகங்களில் ஒன்றாகும். இது 51 ஆவது மேளகர்த்தா இராகமாகிய, "பிரம்ம" என்றழைக்கப்படும் 9 ஆவது சக்கரத்தின் 3 ஆவது மேளமாகிய காமவர்த்தனி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சுத்த ரிஷபம் (ரி1), அந்தர காந்தாரம் (க3), பிரதி மத்திமம் (ம2), பஞ்சமம், சுத்த தைவதம் (த1), காகலி நிஷாதம்  (நி3) ஆகிய சுரங்கள் வருகின்றன.
உருப்படிகள்
பகுப்பு:காமவர்த்தனியின் ஜன்னிய இராகங்கள்
சாரா அலி கான்
சாரா அலி கான் பட்டோடி (Sara Ali Khan Pataudi) (பிறப்பு:1995 ஆகத்து 12) இவர் இந்தித் திரைப் படங்களில் பணிபுரியும் ஓர் இந்திய நடிகையாவார். பட்டோடி மற்றும் தாகூர் குடும்பத்தில் பிறந்த இவர், நடிகர்கள் அமிர்தா சிங் மற்றும் சைஃப் அலிகான் ஆகியோரின் மகளாவார். மேலும் மன்சூர் அலி கான் பட்டோடி மற்றும் ஷர்மிளா தாகூர் ஆகியோரின் பேத்தியுமாவார்.
கொலம்பியா பல்கலைக்கழகத்தில் பட்டம் பெற்ற பிறகு, சாரா 2018 கேதார்நாத் மற்றும் சிம்பா போன்ற பாலிவுட் திரைப்படங்களில் நடிக்க ஆரம்பித்தார். இரண்டு படங்களும் வணிக ரீதியாக வெற்றி பெற்றன. மேலும் கேதார்நாத் திரைப்படம் சிறந்த அறிமுகத்திற்கான பிலிம்பேர் விருதை இவருக்கு பெற்றுத் தந்தது. 2019இன் ஃபோர்ப்ஸ் இந்தியா ' பத்திரிக்கையின் பிரபலங்கள் 100 என்ற பட்டியலில் இவர் இடம் பெற்றார்.
ஆரம்பகால வாழ்க்கை மற்றும் பின்னணி
சாரா அலி கான் 1995 ஆகத்து 12 அன்று மும்பையில் இந்தித் திரையுலகின் நடிகர்களான மன்சூர் அலி கான் பட்டோடி மற்றும் ஷர்மிளா தாகூர் ஆகிய இருவரின் மகனான சைஃப் அலிகான் மற்றும் அமிர்தா சிங் ஆகியோருக்கு மகளாகப் பிறந்தார். இவர், பட்டோடி மற்றும் தாகூர் குடும்பத்தைச் சேர்ந்தவராவார். இவர், சமூகவாதியான ருக்சனா சுல்தானாவின் தாய்வழி பேத்தி ஆவார். இவருக்கு இப்ராகிம் என்ற ஒரு தம்பி உள்ளார். இவரது மற்றொரு சகோதரர் தைமூர், கரீனா கபூருடனான இரண்டாவது திருமணத்தின் மூலம் சைஃப்பிற்கு பிறந்த மகனாவார். சாரா கான் முக்கியமாக தந்தைவழியில் பஷ்தூண் மற்றும் பெங்காலி வம்சாவளியைச் சேர்ந்தவர். மேலும் இவரது தாய்வழியில் பஞ்சாபி வம்சாவளியைச் சேர்ந்தவர்.
தொழில்
thumb| 2018 இல் சிம்பா படத்தின் முன்னோட்ட வெளியீட்டில் கான் சாரா அலி கானின் அறிமுகமானது 2018 ஆம் ஆண்டில் அபிஷேக் கபூரின் காதல் படமான கேதார்நாத் என்றத் திரைப்படத்தில் இருந்தது. அதில் இவர் ஒரு முஸ்லீம் சுமை தூக்குபவரைக் காதலிக்கும் ஒரு இந்து பெண்ணாக நடித்தார். இதில் சுஷாந்த் சிங் ராஜ்புத்தும் நடித்திருந்தார். இந்தப் படத்தில் இவரது நடிப்புக்கு பாராட்டுடன் கலவையான விமர்சனங்களைப் பெற்றார். இந்தப்படத்தில் நடித்ததற்காக சிறந்த பெண் அறிமுகத்திற்கான பிலிம்பேர் விருதும், ஆண்டின் சிறந்த பெண் நட்சத்திர அறிமுகத்திற்கான ஐஃபா விருதும் வழங்கப்பட்டது.
வெளி இணைப்புகள்
பகுப்பு:1995 பிறப்புகள் பகுப்பு:வாழும் நபர்கள் பகுப்பு:இந்தியத் திரைப்பட நடிகைகள் பகுப்பு:இந்தி திரைப்பட நடிகைகள்
புத்தி குந்தேரன்
பகுப்பு:இந்தியத் துடுப்பாட்டக்காரர்கள் பகுப்பு:1939 பிறப்புகள் பகுப்பு:2006 இறப்புகள் பகுப்பு:இந்தியத் தேர்வுத் துடுப்பாட்டக்காரர்கள்
பெருங்களத்தூர் தொடருந்து நிலையம்
இது பெருங்களத்தூர் மற்றும் பீர்க்கன்கரணை பகுதியில் உள்ள மக்களின் போக்குவரத்துக்கு மிகவும் முக்கியமானதாக உள்ளது. இது சென்னைக் கடற்கரையிலிருந்து சுமார் 32 கி.மீ. (20 மைல்) தொலைவில் அமைந்துள்ளது. மேலும் இது கடல் மட்டத்திலிருந்து 26 மீ (85 அடி) உயரத்தில் உள்ளது.
வரலாறு
தாம்பரம் - செங்கல்பட்டு வழித்தடம் மின்மயமாக்கலுடன், சனவரி 9, 1965 அன்று இந்நிலையத்தில் உள்ள வழித்தடங்களும் மின்மயமாக்கப்பட்டன.
போக்குவரத்து
2012 ஆம் ஆண்டு நிலவரப்படி, 84 இரயில்கள் இந்நிலையத்தில் நிறுத்தப்படுகின்றன, மேலும் சுமார் 10,000 பயணிகள் இந்த நிலையத்தை தினமும் பயன்படுத்துகின்றனர்.
அமைவிடம்
இது பெருங்களத்தூரில், தேசிய நெடுஞ்சாலை - 45 இல் அமைந்துள்ளது. பொதுவாக பெருங்களத்தூரில் தான் சென்னைக் கோயம்பேடு செல்லும் சாலையும், தாம்பரம், மீனம்பாக்கம், கிண்டி போன்ற சென்னை நகரப் பகுதிக்கு செல்லும் சாலையும் பிரிகிறது. பெரும்பாலான பேருந்துகள் கோயம்பேடு செல்வதால், சென்னை நகரப் பகுதிக்கு செல்வோர் பெருங்களத்தூரில் இறங்கி, புறநகர் இரயிலில் செல்வதால், இந்நிலையம் எப்போதும் பரபரப்பாகவே காணப்படுகிறது.
விபத்து
2012 நிலவரப்படி, இந்நிலையத்தில் ஒவ்வொரு மாதமும் சராசரியாக குறைந்தது ஐந்து பேர் தொடருந்து விபத்தால் இறக்கின்றனர்.
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை புறநகர் தொடருந்து நிலையங்கள் பகுப்பு:செங்கல்பட்டு மாவட்டத்திலுள்ள தொடருந்து நிலையங்கள்
மெக் ஓம் அளவி
thumb| மெக் ஓம் அளவி எம் 1101 எம். மெக் ஓம் அளவி (Megohmmeter) அல்லது மெக்கர் ஒரு சிறப்பு வகையான ஓம்மானி ஆகும்,  இது மின்காப்புப்பொருள்களின் மின் எதிர்ப்பு த் தன்மையை அளவிடப் பயன்படுகின்றது. காப்புப்பொருட்கள், எடுத்துக்காட்டாக, மின்கம்பிவடங்களின் உறைகள், அவற்றின் காப்பு வலிமையை உறுதிசெய்யும் வண்ணம், உயர் மின்னழுத்த மின் உபகரணங்களின் நிறுவல்கள் மற்றும் பராமரிப்பின் ஒரு பகுதியாக சோதிக்கப்பட வேண்டும். இந்த நோக்கத்திற்காக அதிகமான டிசி மின்னழுத்தங்களை (பொதுவாக 500 முதல் 5 kV வரை, சில 15 kV வரை) குறிப்பிட்ட மின்னோட்ட திறனில் வழங்க கூடிய மெகோஹ்மீட்டர்கள் பயன்படுத்தப்படுகின்றன. ஏற்றுக்கொள்ளக்கூடிய இன்சுலேட்டர் எதிர்ப்பு மதிப்புகள் பொதுவாக குறிப்பிடப்பட்ட தரங்களைப் பொறுத்து 1 முதல் 10 மெகாஹாம் ஆகும்.
சான்றுகள்
பகுப்பு:அளவிடும் கருவிகள்
பவுலா நடவடிக்கை
பவுலா நடவடிக்கை (ஆங்கிலம்: Operation Paula, ஜெர்மன்: Unternehmen Paula) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு சண்டை. இது பிரான்சு சண்டையின் ஒரு பகுதியாகும். சூன் 3ம் தேதி நாசி ஜெர்மனியின் வான்படை லுஃப்ட்வாஃபே பிரஞ்சு வான்படையைத் தாக்கி அழிக்க முயன்று தோல்வியடைந்தது.
மே 10ம் தேதி தொடங்கிய பிரான்சு சண்டையின் முதல் கட்டம் சூன் முதல் வாரத்தில் முடிவுக்கு வந்தது. ஜெர்மானியப் படைகள் பிரான்சின் தரைப்படைகளை முற்றிலுமாக முறியடித்து விட்டன. பிரான்சின் வடக்கு மற்றும் மேற்கு பகுதி ஜெர்மனி வசமாகியது. நேச நாட்டு படைப்பிரிவுகள் தோற்கடிக்கப்பட்டு எஞ்சியவை டன்கிர்க் துறைமுகம் வழியாக இங்கிலாந்துக்குத் தப்பின. பிரான்சின் தோல்வி உறுதியான இந்நிலையில் ஜெர்மானியத் தளபதிகள் அடுத்த கட்ட நடவடிக்கையைத் தொடங்கினர். பிரான்சின் ஏனைய பகுதிகளைக் கைப்பற்ற லுஃப்ட்வாஃபே வான் ஆளுமை நிலையை அடைவது அவசியமாக இருந்தது. இதனால் எஞ்சியிருந்த பிரான்சு வான்படைப் பிரிவுகளைத் தாக்கி அழிக்க பவுலா நடவடிக்கையை ஜெர்மானியத் தளபதிகள் மேற்கொண்டனர்.
இந்த நடவடிக்கைக்கு ஐந்து ஜெர்மானிய வான்படைக் கோர்கள் பயன்படுத்தப்பட்டன. ஆனால் இந்த நடவடிக்கையைப் பற்றி பிரிட்டிஷ் உளவுத்துறை பிரான்சின் தளபதிகளுக்கு முன்னெச்சிரிக்கை விடுத்திருந்ததால் ஜெர்மானியர் எதிர்பார்த்தது போல பிரான்சின் வான்படையை அழிக்க முடியவில்லை. இந்த நடவடிக்கை தோல்வியில் முடிவடைந்தாலும், லுஃப்ட்வாஃபே விரைவில் வானாதிக்க நிலையை அடைந்தது. ஜெர்மானியத் தாக்குதல்களால் சீர்குலைந்திருந்த பிரான்சின் தொழிற்சாலை உற்பத்தியும், பொதுவாக பிரெஞ்சுப் படையினரிடையே நிலவிய குழப்ப நிலையும் பிரான்சு வான்படையைச் செயலிழக்க வைத்துவிட்டன.
மேற்கோள்கள்
பகுப்பு:மேற்குப் போர்முனை (இரண்டாம் உலகப் போர்) பகுப்பு:1940 நிகழ்வுகள் பகுப்பு:பிரான்சின் வரலாறு
வைரனூர்
அமைவிடம்
இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொலைவிலும், பாப்பிரெட்டிப்பட்டியில் இருந்து 12 கிலோமீட்டர் தொலைவிலும் தொலைவிலும் உள்ளது.
மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் 		26 வீடுகளும் 99 மக்களும் வாழ்கின்றனா். இதில் 50 ஆண்களும், 49 பெண்களும் ஆவா்.
மிராக் மிர்சா கியாத்
மிராக் மிர்சா கியாத் பேரரசர் அக்பரின் காலத்தில் இந்தியாவில் பணிபுரிந்த பாரசீகக் கட்டிடக்கலைஞர் ஆவார். இவர் இந்தியாவுக்கு வருவதற்கு முன்பே கிழக்குப் ஈரான், மத்திய ஆசியா போன்ற பகுதிகளில், ஏரத், புக்காரா போன்ற நகரங்களில் கட்டிடங்களை வடிவமைத்திருப்பதாகச் சொல்லப்படுகின்றது. உமாயூனின் மனைவியான அமீதா பானு பேகம், தில்லியில் உள்ள புகழ் பெற்ற உமாயூனின் சமாதியை வடிவமைத்துக் கட்டுவதற்கு மிராக் மிர்சா கியாத்தை ஏற்பாடு செய்தார்.
இந்தியாவுக்கு வெளியிலும், பின்னர் இந்தியாவிலும், இக் கட்டிடக் கலைஞர் பெற்ற இசுலாமியக் கட்டிடக்கலை தொடர்பான அறிவும் அனுபவங்களும், அக்பர் காலத்திய முகலாயக் கட்டிடக்கலை தனித்துவமான வடிவங்களுடன் வளர்ச்சியடைவதற்குப் பங்களிப்புச் செய்திருப்பதாகச் சொல்லப்படுகின்றது.
கட்டி முடிப்பதற்கு எட்டு ஆண்டுகள் பிடித்த உமாயூன் சமாதி நிறைவுறுவதற்கு முன்பே மிராக் மிர்சா கியாத் இறந்துவிட்டார்.
பகுப்பு:கட்டிடக் கலைஞர்கள்
கார்பனீராக்சைடு
கார்பனீராக்சைடு (carbon dioxide) என்பது CO2 என்ற மூலக்கூற்று வாய்ப்பாடு கொண்ட ஒரு நிறமற்ற வாயுவாகும். காபனீரொக்சைட்டு, கார்பன்-டை-ஆக்சைடு, கரியமிலவாயு என்று பல்வேறு பெயர்களாலும் இதை அழைக்கிறார்கள். கார்பனீராக்சைடு உலர் காற்றைக் காட்டிலும் 60% அடர்த்தி மிகுந்ததாகும். ஒரு கார்பன் அணு இரண்டு ஆக்சிசன் அணுக்களுடன் சகப்பிணைப்பு மூலம் இரட்டைப் பிணைப்புகளால் பிணைக்கப்பட்டு கார்பன் டை ஆக்சைடு மூலக்கூறு உருவாகிறது. நடைமுறையில் இவ்வாயு புவியின் வளிமண்டலத்தில் 0.04 சதவீதம் என்ற குறைந்த சுவடு அளவில் உள்ளது. கன அளவில் இந்த அளவு மில்லியனுக்கு 410 பகுதிகள் ஆகும். தொழிற்புரட்சிக்கு முன்னால் இந்த அளவு மில்லியனுக்கு 280 பகுதிகள் மட்டுமே இருந்தது. எரிமலைகள், சூடான நீரூற்றுகள், வெந்நீர் உற்றுகள் போன்றவை கார்பனீராக்சைடின் இயற்கை மூலங்களில் சிலவாகும். நீர் மற்றும் அமிலங்களின் செயல்பாடுகளால் கார்பனேட்டு பாறைகளில் இருந்து இது விடுவிக்கப்படுகிறது. கார்பன் டை ஆக்சைடு தண்ணீரில் கரையக்கூடியதாக இருப்பதால், அது நிலத்தடி நீரில், ஆறுகள் மற்றும் ஏரிகள், பனிக்கட்டி, பனிப்பாறைகள் மற்றும் கடல்நீர் ஆகியவற்றில் இயல்பாகவே கலந்துள்ளது. பெட்ரோலியம் மற்றும் இயற்கை எரிவாயுவிலும் கார்பன் டை ஆக்சைடு கலந்துள்ளது. சாதாரணமாகக் காணக்கூடிய அடர்த்தி நிலைகளில் இது நெடியற்றுக் காணப்படுகிறது. இருப்பினும், அதிகமான செறிவுகளில் கூர்மையான அமிலத் தன்மையான நெடியைக் கொண்டதாக உள்ளது.